Με τον διαχωρισμό περιουσιακών στοιχείων (asset segregation) μια επενδυτική πλατφόρμα επιχειρεί να διαχωρίσει τα κεφάλαια και τις επενδύσεις των πελατών της από τα δικά της χρήματα και περιουσιακά στοιχεία.
Έτσι, διασφαλίζεται ότι τα assets πελατών δεν χρησιμοποιούνται για δραστηριότητες της εταιρείας και προστατεύονται σε περίπτωση που η εταιρεία αντιμετωπίσει οικονομικές δυσκολίες ή πτωχεύσει.
Παράδειγμα: Τα χρήματα που έχεις καταθέσει και οι τίτλοι που αγοράζεις τηρούνται σε ξεχωριστούς λογαριασμούς από τα κεφάλαια της πλατφόρμας. Στην περίπτωση που αυτή χρεωκοπήσει, τα περιουσιακά σου στοιχεία παραμένουν ασφαλή και δεν μπορούν να ρευστοποιηθούν και να χρησιμοποιηθούν για την εξόφληση των χρεών της.